《题虚白观》
宋代·周贯

山郭十馀里，篮舆试初程。山高云气重，野旷烟光轻。

断石络树根，敧崖溜泉声。行行款道宇，一径掌样平。

仙隐记甘罗，观名取庄生。宝藏绚金碧，仙佩飞瑶琼。

檐铎自相语，龛灯弄微明。出门境界宽，一笑大江横。

蹁跹白羽衣，孤鹤松梢鸣。

作者简介：胶东人，自号木雁子。英宗治平及神宗熙宁间，曾往来西山，日酣饮。工诗，作诗成癖，半夜得句，辄搥门以告人。后卒于西山。